Angkatan Peluru Berpandu Strategik Diraja Saudi

Angkatan Peluru Berpandu Strategik Diraja Saudi () atau RSSMF adalah cabang kelima Angkatan Tentera Arab Saudi, bertanggungjawab bagi penggunaan peluru berpandu strategik jarak jauh.  RSSMF dahulunya mempunyai markas di sebuah fasiliti pemerintahan bawah tanah di Riyadh– iaitu ibu negara Arab Saudi.

Fasiliti ini menyelaras sistem pertahanan udara dan radar "Peace Shield" termaju Arab Saudi. Pada bulan Julai 2013, markas baru dan bangunan akademi RSSMF secara rasminya dibuka oleh Putera Khalid bin Sultan bin Abdulaziz dan panglima RSSMF terkini ialah Mejar Jeneral Jarallah Alaluwayt.

Sejarah 

Peranan RSSMF telah berkembang dengan pesatnya semenjak Arab Saudi dan Negara-negara Arab di Teluk Parsi yang lain mengumumkan pada tahun 2009 satu inisiatif untuk memperoleh senjata nuklear sebagai tindak balas kepada program nuklear Iran. Raja Abdullah dan Putera Turki bin Faisal Al Saud, mantan ketua perisikan Saudi dan duta ke Washington, mengatakan negara-negara Teluk Parsi boleh memperolehi senjata nuklear mereka sendiri sebagai tindak balas terhadap Iran.

Sesetengah pakar membuat spekulasi (dengan mengambil kira sumbangan kewangan Arab Saudi kepada program senjata nuklear Pakistan) bahawa Arab Saudi mungkin menerima atau sudah menerima senjata nuklear dari Pakistan. Satu laporan oleh BBC mendakwa "ia adalah perjanjian cash-and-carry untuk kepala peledak, salah satu pilihan yang dirancang oleh pihak Saudi semenjak tahun 2003; pilihan lain ialah, satu persetujuan dibuat supaya angkatan nuklear Pakistan di aturgerak ke Arab Saudi."

Lihat juga 
 Angkatan Roket Tentera Pembebasan Rakyat
 Golden Wheel Project (Pengguna peluru berpandu Dongfeng di Arab Saudi)

Rujukan

Pautan luar 
 RSSMF official website server with IP:195.10.197.7 
Saudi Arabia's Strategic Dyad
 

Tentera Arab Saudi
Ketenteraan
Unit tentera
Penubuhan 1986
Pasukan strategik